Public procurement notice: Voluntary Ex Ante Transparency Notice
Published: 2017-07-21
Buyer: Frederiksberg Kommune
Country: DK
Contract type: Supplies
Procedure: Contract award without prior publication
CPV classification: 33140000: Medical consumables | 33141200
Estimated value: 5000000 DKK
Award criteria: Lowest price

Technical requirements: Profylaksebekendtgørelse: Prisindhentning på 27 udvalgte urologihjælpemidler til Frederiksberg, Gladsaxe, Rudersdal og Lyngby-Taarbæk Kommuner.
Frederiksberg Kommune har på vegne af kommunerne Frederiksberg, Gladsaxe, Rudersdal og Lyngby-Taarbæk gennemført en indhentning af priser på 27 specifikke urologihjæpemidler til brug for fastsættelse af tilskud ved bevilling af de pågældende produkter som »bedst egnede og billigste hjælpemiddel« til borgere i kommunerne, jf. § 112, stk. 3, sidste punktum i lovbekendtgørelse nr. 369 af 18.4.2018 og social service (Serviceloven).
Prisindhentningen har været gennemført som en åben konkurrence, der har været offentliggjort på www.udbud.dk
Der er ved prisindhentningen indkommet tilbud fra 4 tilbudsgivere, og efter gennemgang af tilbuddene er Kirstine Hardam A/S, CVR-nr. 30 55 14 94, blevet udpeget som vindende tilbudsgiver, da virksomheden samlet set har tilbudt de laveste priser på de 27 produkter, og da virksomheden samtidig har bekræftet at opfylde alle vilkår forbundet med prisindhentningen.
De fire kommuner vil på baggrund af prisindhentningen i perioden 1.9.2017-30.4.2019 lægge de af Kirstine Hardam A/S tilbudte priser til grund, når kommunerne bevilger de af prisindhentningen omfattede produkter til borgerne, og borgerne vil i forbindelse med bevillingen blive oplyst om, at det bevilgede produkt kan købes hos Kirstine Hardam A/S uden egenbetaling. Hjælpemidlerne bevilges borgerne til eje.
Der vil ikke blive indgået en skriftlig kontrakt mellem kommunerne og Kirstine Hardam A/S, og kommunerne vil ikke selv købe de af prisindhentningen omfattede produkter hos Kirstine Hardam A/S. Ethvert køb af produkterne, der foretages på baggrund af prisindhentningen, vil således ske som en transaktion mellem de borgere, der får produkterne bevilget, og Kirstine Hardam A/S.
Da prisindhentningen vedrører urologihjælpemidler, der er omfattet af fritvalgsreglerne i serviceloven, har det været et vilkår ved prisindhentningen, at den vindende tilbudsgiver ikke ville være garanteret en bestemt minimumsomsætning.
Borgerne, der bevilges de hjælpemidler, der er omfattet af prisindhentningen, kan således vælge at købe det bevilgede produkt hos en anden leverandør og/eller i et vist omfang at købe et andet produkt end det bevilgede, idet et sådant valg dog kan være forbundet med en egenbetaling for borgeren.
Kommunerne mener ikke, at anvendelsen af de af Kirstine Hardam A/S afgivne priser ved prisindhentningen som grundlag for fastsættelse af tilskud ved bevilling af de omfattede hjælpemidler udgør en udbudspligtig aftale.
Der henvises her bl.a. til følgende praksis fra Klagenævnet for Udbud: Kendelse af 21.8.2013 — Bandagist-Centret A/S m.fl. mod Haderslev Kommune m.fl., kendelse af 16.12.2014 — Handicare Auto A/S mod Ringkøbing Skjern Kommune og kendelse af 30. marts 2016 — OneMed A/S mod Københavns Kommune.
Det samlede materiale for prisindhentningen, herunder svar på et enkelt indkommet spørgsmål hertil, er at finde på http://permalink.mercell.com/70394496.aspx
Prisindhentningen omfatter, som nævnt, foruden Frederiksberg Kommune følgende kommuner: Gladsaxe Kommune — CVR-nr. 62 76 11 13, Rudersdal Kommune — CVR-nr. 29 18 83 78 og Lyngby-Taarbæk Kommune — CVR-nr. 11 71 53 11.
Kommunerne mener på baggrund af den i del II.2.4) anførte praksis fra Klagenævnet for Udbud ikke, at anvendelsen af Kristine Hardam A/S' priser som grundlag for fastsættelse af tilskud ved bevilling af de af prisindhentningen omfattede urologihjælpemidler udgør en udbudspligtig, gensidigt bebyrdende, offentlig kontrakt, da kommunerne derved ikke får leveret en ydelse, som de har en direkte økonomisk interesse i mod betalingen af et vederlag.
Der henvises primært til, at ethvert køb af urologihjælpemidler, der foretages på baggrund af prisindhentningen, vil ske som en transaktion mellem Kristine Hardam A/S og borgeren, der har fået hjælpemidlet bevilget, at det har været et vilkår ved prisindhentningen, at den vindende tilbudsgiver ikke ville være garanteret en minimumsomsætning, at tilbudsgiverne tydeligt er gjort bekendt med formålet med prisindhentningen og anvendelsen af de tilbudte priser, og at kommunerne ikke selv vil købe produkter fra den vindende tilbudsgiver og ikke på nogen måde har givet indtryk heraf.
At kommunerne oplyser borgerne om muligheden for at købe produkterne hos den vindende tilbudsgiver, at den vindende tilbudsgiver skal fakturere købte og leverede hjælpemidler til den bevilgende kommune, og at den vindende tilbudsgiver endvidere skal udlevere leveringsstatistikker til kommunerne ses ikke at gøre en forskel, da dette også var tilfældet i de nævnte kendelser og endvidere helt eller delvis en praktisk følge af reguleringen i serviceloven og bekendtgørelse nr. 740 af 13.6.2016 om hjælp til anskaffelse af hjælpemidler og forbrugsgoder efter serviceloven.


Winner: Kristine Hardam A/S
Award value: 5000000